Zápisnica zo zasadnutia Rady školy 
pri Materskej škole v Prešove na Budovateľskej ulici

Prezenčná listina zo zasadnutia zo dňa 21.09.2011

	Zvolení a delegovaní členovia rady školy	
			21.09.2011	
	Člen rady školy		
1.	Benko Miroslav, PaedDr.	Poslanec mestského zastupiteľ.		
2.	Džugan Radoslav, Mgr.	Delegovaný zástupca MsÚ		
3.	Fesičová Magdaléna	Pedagogický zamestnanec		
4.	Jaščurová Jana	Pedagogický zamestnanec		
5.	p.Tureková	Rodič		
6.	Šipošová Milena	Rodič		
7.	Pavlinský Ján, PaedDr.	Rodič		
8.	Štefančíková Johana	Nepedagogický zamestnanec		
9.	Tkačík Viktor, Ing.arch.	Poslanec mestského zastupiteľ.		

	Prizvaní	
			21.09.2011	
			
1.	Miklášová Eva, Mgr.	Riaditeľka MŠ.		
2.				

Termín tohto zasadnutia bol oznámený členom rady školy e-mailovou poštou.

Program:
1.	Otvorenie
2.	Kooptovanie nového člena rady školy
3.	Prerokovanie Správy o výchovnovzdelávacích výsledkoch a podmienkach školy za školský rok 2010/2011 
4.	Návrh zmeny školného a stravného 
5.	Plán práce školy na rok 2011/2012
6.	Školský vzdelávací program
7.	Rôzne. 
8.	Diskusia
9.	Záver

Zápis

1.	Zasadnutie RŠ dňa 21.9.2011 začalo o 16.30 hod.
2.	Počet prítomných 5, neprítomných 4 (p.Benko, p.Tkáčik a p.Kravčáková sa vopred ospravedlnili, p.Klimkovej k 31.8.2011 skončilo členstvo v rade školy z dôvodu odchodu jej dcéry na základnú školu). Zasadnutie je právoplatné. 
3.	Na návrh predsedu RŠ bola do rady školy kooptovaná bez dodatočnej voľby p.Tureková, ktorá nahradila p.Klimkovú (za rodičov), ktorej sa skončilo členstvo v rade školy. Pani Tureková bola účastná vo voľbách do rady školy za rodičov ako kandidátka, ale s nižším počtom hlasov sa do rady školy nedostala a ostala v poradí. V zmysle rokovacieho poriadku rady školy ako aj so vzatím do úvahy, že mandát tejto rady školy končí o šesť mesiacov, rada školy súhlasila s týmto postupom a nenariadila dodatočné voľby člena rady školy za rodičov. Za boli všetci piati prítomní členovia rady školy. Od tohto bodu programu predseda rady školy oznámil prítomným členom rady školy, že počet prítomných členov RŠ s právom hlasovacím je šesť.
4.	Riaditeľka MŠ predniesla Správu o výchovnovzdelávacích výsledkoch a podmienkach školy za školský rok 2010/2011. Rada školy ju jednomyselne vzala na vedomie a vyslovila súhlas. 
5.	Riaditeľka školy informovala členov rady školy s obsahom VZN mesta Prešov č.3/2011 zo dňa 6.5.2011. Na základe finančných pomerov v organizácii navrhla v zmysle platného VZN úpravu vo výške stravného a školného počnúc 1.1.2012 na sumu 12,00 € / mesačne ako čiastočnú úhradu výdavkov za pobyt dieťaťa v MŠ (tzv. školné) a úpravu „stravného limitu“ podľa potreby presunúť z druhého do piateho stupňa, teda na hornú hranicu a to do výšky 1,26 € / deň. Členovia rady školy s týmto návrhom jednohlasne súhlasili.
6.	Riaditeľka MŠ oboznámila členov rady školy s plánom práce školy pre školský rok 2011/2012 ako aj s aktuálnym počtom detí podľa EDUZBERu. V 5 triedach je celkovo 114 žiakov, pričom predškolákov je 32. Počet nevybavených žiadostí je 15.
7.	Riaditeľka školy informovala členov RŠ o školskom vzdelávacom programe platnom pre školský rok 2011/2012.
8.	Rôzne – bez
9.	Diskusia – bez
10.	Zasadnutie rady školy bolo ukončené o 17.35 hod.

Uznesenie:
1.	Rada školy súhlasila s kooptovaním p.Turekovej za riadneho člena rady školy za rodičov.
2.	Rada školy vzala na vedomie a súhlasila s predkladanou správou o výchovnovzdelávacích výsledkoch a podmienkach školy za školský rok 2010/2011. 
3.	Rada školy súhlasila zvýšiť školné (príspevok na čiastočnú úhradu výdavkov za pobyt dieťaťa v materskej škole) na sumu 12,00 € / mesačne s účinnosťou od 1.1.2012.
4.	Rada školy súhlasila zvýšiť stravné (príspevok na čiastočnú úhradu nákladov v školskej jedálni v materskej škole) a podľa potreby presunúť z druhého pásma až do piateho finančného pásma a tým možnosť zvýšenia stravného z 1,06 € / deň až na sumu 1,26 € / deň s účinnosťou od 1.1.2012.
5.	Rada školy vzala na vedomie aktuálny počet detí v materskej škole.
6.	Rada školy vzala na vedomie informácie o aktualizovaní ŠkVP a vyslovila súhlas s jeho platným znením.

Zapísal:	PaedDr. Ján Pavlinský
Kontrolovala:	Fesičová Magdaléna